CELEX: 32005D0384
Language: et
Date: 2005-05-12 00:00:00
Title: 2005/384/EÜ: Komisjoni otsus, 12. mai 2005, millega muudetakse otsuseid 2000/45/EÜ, 2001/405/EÜ, 2001/688/EÜ, 2002/255/EÜ ja 2002/747/EÜ, et pikendada teatud toodetele ühenduse ökomärgise andmise ökoloogiliste kriteeriumide kehtivust (teatavaks tehtud numbri K(2005) 1446 all)  (EMPs kohaldatav tekst)

20.5.2005   
            
            
               ET
            
            
               Euroopa Liidu Teataja
            
            
               L 127/20
            
         
      KOMISJONI OTSUS,
   12. mai 2005,
   millega muudetakse otsuseid 2000/45/EÜ, 2001/405/EÜ, 2001/688/EÜ, 2002/255/EÜ ja 2002/747/EÜ, et pikendada teatud toodetele ühenduse ökomärgise andmise ökoloogiliste kriteeriumide kehtivust
   (teatavaks tehtud numbri K(2005) 1446 all)
   (EMPs kohaldatav tekst)
   (2005/384/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, (1) eriti selle artikli 6 lõike 1 teist lõiku,
   pärast konsulteerimist Euroopa Liidu Ökomärgise Komisjoniga,
   ning arvestades järgmist:
   
               (1)
            
            
               Komisjoni 17. detsembri 1999. aasta otsuses 2000/45/EÜ (millega kehtestatakse pesumasinatele ühenduse ökomärgise andmise ökoloogilised kriteeriumid) (2) sätestatud tooterühma määratlus ja ökoloogilised kriteeriumid kehtivad kuni 30. novembrini 2006.
            
         
               (2)
            
            
               Komisjoni 4. mai 2001. aasta otsuses 2001/405/EÜ (millega kehtestatakse ühenduse ökomärgise andmise ökoloogilised kriteeriumid pehmest paberist toodetele) (3) sätestatud tooterühma määratlus ja ökoloogilised kriteeriumid kehtivad kuni 5. maini 2006.
            
         
               (3)
            
            
               Komisjoni 28. augusti 2001. aasta otsuses 2001/688/EÜ (millega kehtestatakse mullaparandusainetele ja kasvusubstraatidele ühenduse ökomärgise andmise ökoloogilised kriteeriumid) (4) sätestatud tooterühma määratlus ja ökoloogilised kriteeriumid kehtivad kuni 29. augustini 2006.
            
         
               (4)
            
            
               Komisjoni 25. märtsi 2002. aasta otsus 2002/255/EÜ (millega kehtestatakse ühenduse ökomärgise andmise ökoloogilised kriteeriumid teleritele) (5) kaotab kehtivuse 31. märtsil 2006.
            
         
               (5)
            
            
               Komisjoni 9. septembri 2002. aasta otsus 2002/747/EÜ (millega kehtestatakse lampidele ühenduse ökomärgise andmise muudetud ökokriteeriumid ning muudetakse otsust 1999/568/EÜ) (6) kaotab kehtivuse 31. augustil 2006.
            
         
               (6)
            
            
               Vastavalt määrusele (EÜ) nr 1980/2000 on ökoloogilised kriteeriumid ning nimetatud otsustega kehtestatud asjaomased hindamis- ja kontrollinõuded õigeaegselt läbi vaadatud.
            
         
               (7)
            
            
               Nende kriteeriumite ja nõuete läbivaatamisest lähtudes on asjakohane pikendada ökoloogiliste kriteeriumide ja nõuete kehtivusaega ühe aasta võrra.
            
         
               (8)
            
            
               Kuna määrusega (EÜ) nr 1980/2000 kehtestatud läbivaatamise kohustus on seotud üksnes ökoloogiliste kriteeriumide ning hindamis- ja kontrollinõuetega, on asjakohane jätta kehtima otsused 2002/255/EÜ ja 2002/747/EÜ.
            
         
               (9)
            
            
               Otsuseid 2000/45/EÜ, 2001/405/EÜ, 2001/688/EÜ, 2002/255/EÜ ja 2002/747/EÜ tuleks seetõttu vastavalt muuta.
            
         
               (10)
            
            
               Käesolevas otsuses sätestatud meetmed on kooskõlas määruse (EÜ) nr 1980/2000 artikli 17 alusel asutatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2000/45/EÜ artikkel 3 asendatakse järgmisega:
   
      “Artikkel 3
      Pesumasinate tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 30. novembrini 2007.”
   
   Artikkel 2
   Otsuse 2001/405/EÜ artikkel 3 asendatakse järgmisega:
   
      “Artikkel 3
      Pehmest paberist toodete tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 4. maini 2007.”
   
   Artikkel 3
   Otsuse 2001/688/EÜ artikkel 3 asendatakse järgmisega:
   
      “Artikkel 3
      Mullaparandusainete ja kasvusubstraatide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 28. augustini 2007.”
   
   Artikkel 4
   Otsuse 2002/255/EÜ artikkel 4 asendatakse järgmisega:
   
      “Artikkel 4
      Telerite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2007.”
   
   Artikkel 5
   Otsuse 2002/747/EÜ artikkel 5 asendatakse järgmisega:
   
      “Artikkel 5
      Lampide tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. augustini 2007.”
   
   Artikkel 6
   Käeolev otsus on adresseeritud liikmesriikidele.
   
      Brüssel, 12. mai 2005
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 237, 21.9.2000, lk 1.
   
      (2)  EÜT L 16, 21.1.2000, lk 74. Otsust on muudetud otsusega 2003/240/EÜ (ELT L 89, 5.4.2003, lk 16).
   
      (3)  EÜT L 142, 29.5.2001, lk 10.
   
      (4)  EÜT L 242, 12.9.2001, lk 17.
   
      (5)  EÜT L 87, 4.4.2002, lk 53.
   
      (6)  EÜT L 242, 10.9.2002, lk 44.